Ego Raynardus, Caesoli dominus, tam presentibus quam furturis notum facio quod dominus Raynerius Acrimontis, amicus et cognatus meus, laude et assensum meo dedit in elemosinam jure perpetuo possidendam ecclesie Morimundi quiquid habebat in molendino quod est in stagno sub Acrimonte et in eosdem stagno piscariam octo dies ante capitulum et octo post capitulum. Post obitum vero domini Raynerii Acrimontis, cognati mei, recognita fuit hec elemosina et confirmata ante ecclesiam que est in Acrimonte in presentia mea et in presentia dominus Raynerii de Borbona, Petrus de Merelvilla, Garini de Montione, Ulrici de Albomonte, Ulrici Waurux, Waltheri de Robercurt, militum, Regnaudi, et Symonis prepositi Acrimontis, Ulrici quoque et Petri sacerdotum ejusdem castri, et Humberti sacerdotis de Parno. Ut autem hec firma et inconcussa permaneant, presentem paginam sigilli mei impressionne confirmo. Acta sunt hec anno incarnationis dominice millesimo ducentesimo tercio. Concessum est autem anime domini Raynerii Acrimontis quoddam altare in ecclesia Morimundi ubi celebrabitur missa cotidiana pro defunctis.